smcproject/ml-wiki-sentences huggingface dataset:
പട്ടണം സുബ്രഹ്മണ്യ അയ്യർ ഇംഗ്ലീഷ് വിലാസം https://ml.wikipedia.org/wiki/Patnam_Subramania_Iyer
കർണ്ണാടകസംഗീതത്തിലെ ഒരു പ്രമുഖ വാഗ്ഗേയകാരനാണ് പട്ടണം സുബ്രഹ്മണ്യ അയ്യർ .
ത്യാഗരാജസ്വാമികളെ പിന്തുടർന്ന ഇദ്ദേഹം നൂറോളം കൃതികൾ ചിട്ടപ്പെടുത്തിയിട്ടുണ്ട്.
പ്രമാണം:Patnam Subramania Iyer photo.jpg പട്ണം സുബ്രഹ്മണ്യ അയ്യർ കുടുംബപശ്ചാത്തലം
തമിഴ്നാട്ടിലെ തിരുവയ്യാറിലാണ് ഇദ്ദേഹം ജനിച്ചത്.
അച്ഛനും മുത്തശ്ശനും സംഗീത ഉപാസകരായിരുന്നു.
തിരുവയാറിലാണ് ജനിച്ചതെങ്കിലും കൂടുതൽ സമയവും മദിരാശിപട്ടണത്തിലായിരുന്നു ഇദ്ദേഹം ജീവിച്ചത്.
അതിനാൽ തന്നെ പട്ടണം എന്ന പേർ അദ്ദേഹത്തിന്റെ പേരിനോടൊപ്പം ചേർന്നു.
നിരവധി പ്രഗല്ഭരായ ശിഷ്യർ ഇദ്ദേഹത്തിനുണ്ട്.
അവരിൽ മൈസൂർ വാസുദേവാചാര്യർ , ശ്രീനിവാസ അയ്യങ്കാർ എന്നിവർ ഉൾപ്പെടുന്നു.
മാതൃഭാഷ തമിഴ് എന്നിരുന്നാലും തെലുങ്കിലും സംസ്കൃതത്തിലും ആയിരുന്നു കൂടുതൽ കൃതികളും രചിച്ചിരുന്നത്.
പ്രധാനകൃതി രഘുവംശ സുധാ എന്നു തുടങ്ങുന്ന കഥനകുതൂഹലം എന്ന രാഗത്തിലുള്ളതും എവരി ബോധന എന്ന ആഭോഗി രാഗത്തിലുള്ളതുമാണ്.
തന്റെ മുദ്രയായി വെങ്കടേശ എന്ന പദമോ അതിന്റെ വൈവിധയങ്ങളോ ആണ് ഇദ്ദേഹം ഉപയോഗിച്ചിരുന്നത്.
പട്ടണക്കാട് ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Pattanakkad_Gramapanchayat പട്ടണക്കാട് ഗ്രാമ പഞ്ചായത്ത് പട്ടണക്കാട് ഗ്രാമ പഞ്ചായത്ത് 9°43′55″N 76°19′07″E ﻿ / ﻿ 9.731861111444°N 76.31868888922°E ﻿ / 9.731861111444; 76.31868888922 ഭൂമിശാസ്ത്ര പ്രാധാന്യം ഗ്രാമം രാജ്യം ഇന്ത്യ സംസ്ഥാനം കേരളം ജില്ല ആലപ്പുഴ ഭരണസ്ഥാപനം(ങ്ങൾ) പട്ടണക്കാട് ഗ്രാമപഞ്ചായത്ത് ഓഫീസ്, പട്ടണക്കാട് പോസ്റ്റ് ഓഫീസ്, പട്ടണക്കാട് ബ്ളോക്ക്പഞ്ചായത്ത് ഓഫീസ്, പട്ടണക്കാട് പോലീസ് സ്റ്റേഷൻ പട്ടണക്കാട് ' ' വിസ്തീർണ്ണം 15.36 ചതുരശ്ര കിലോമീറ്റർ ജനസംഖ്യ 29,235 ജനസാന്ദ്രത 1903/ ച.
മീ കോഡുകൾ • തപാൽ • ടെലിഫോൺ 688531 +91478 സമയമേഖല UTC +5:30 പ്രധാന ആകർഷണങ്ങൾ കരിനിലങ്ങൾ (കോൾപ്പാടം),അന്ധകാരനഴി കടൽത്തീരം, കയർ ഉൽപ്പന്നങ്ങൾ
ആലപ്പുഴ ജില്ലയിലെ ചേർത്തല താലൂക്കിലെ പട്ടണക്കാട് ബ്ളോക്ക് പരിധിയിൽ വരുന്ന ഒരു പഞ്ചായത്താണ് 15.34 ചതുരശ്ര കിലോമീറ്റർ വിസ്തീർണ്ണമുള്ള പട്ടണക്കാട് ഗ്രാമപഞ്ചായത്ത് .
പഞ്ചായത്തിന്റെ പതിനെട്ടും പത്തൊൻപതും വാർഡുകൾ കടൽതീരത്തോട് ചേർന്നു കിടക്കുന്നു.
സമതലത്തിൽ അങ്ങിങ്ങായി കാണുന്ന ചാലുകളും നിലങ്ങളുമാണ് പഞ്ചായത്തിന്റെ മറ്റൊരു പ്രത്യേകത.
പഞ്ചായത്തുൾപ്പെട്ട കരപ്പുറം പ്രദേശം കൊച്ചി രാജാവിന്റെ കീഴിലായിരുന്നു .
മാർത്താണ്ഡവർമ്മ മഹാരാജാവ് കൊച്ചി രാജ്യം ആക്രമിക്കുകയും സന്ധിയുടെയടിസ്ഥാനത്തിൽ കരപ്പുറം തിരുവിതാംകൂർ രാജാവിന് വിട്ടുകൊടുക്കുകയുമുണ്ടായി.
കൊച്ചിയുടെ ഭരണത്തിലിരിക്കവെയാണ് പഞ്ചായത്തിന്റെ മൂന്നിലൊന്നു പ്രദേശത്തോളം വരുന്ന ഫലഭൂയിഷ്ഠമായ വെട്ടക്കൽ പ്രദേശം ജൂതവംശജരായ കോച്ചായ്ക്ക് പാരിതോഷികമായി പതിച്ചുകൊടുക്കാനിടയായത്.
കോച്ചായ്ക്ക് പതിച്ചുകൊടുത്ത പ്രദേശമാണ് വെട്ടവുമായി ബന്ധപ്പെടുത്തി വെട്ടക്കൽ എന്ന പേരിൽ അറിയപ്പെടുന്നത്.
രാജവാഴ്ച നിലനിന്നിരുന്നകാലത്തു പഞ്ചായത്തുപ്രദേശമാകെ  ജന്മിത്തത്തിന്റേയും നാടുവാഴികളുടേയും ചവിട്ടടിയിലായിരുന്നു.
യഹൂദ വംശജനായ വെട്ടക്കൽ കോച്ചാ, തിരുമല ദേവസ്വം, പാലിയം ആനക്കോട്, പാറായി എന്നിവരായിരുന്നു പ്രധാന ജന്മികൾ.
മാന്യമായ കൂലിവ്യവസ്ഥകളും, മാനമായി ജീവിക്കുവാനും, മാറുമറയ്ക്കാനുള്ള അവകാശവുമൊക്കെ നിഷേധിക്കപ്പെട്ട അവശരായ പിന്നോക്കക്കാരെ കൂലിഅടിമകളായി നിലനിർത്താൻ നാടുവാഴിത്തവും ജന്മിത്തവും ശ്രമിച്ചിരുന്നു.
നവോത്ഥാനപ്രസ്ഥാനം വഴിയും ഉത്തരവാദപ്രക്ഷോഭങ്ങൾ വഴിയും ഇതിനെതിരെയുള്ള പോരാട്ടം ക്രമേണ ആരംഭിക്കുകയുണ്ടായി.
ശ്രീനാരായണ ഗുരുവിന്റെ നേതൃത്വത്തിലുള്ള സാമൂഹ്യപരിഷ്ക്കരണ നവോത്ഥാന പ്രസ്ഥാനമാണ് ഈ പോരാട്ടങ്ങളെ ത്വരിതപ്പെടുത്തിയത്.
വിദ്യാഭ്യാസംകൊണ്ട് സ്വതന്ത്രരാകുവാനുളള ഗുരുവിന്റെ ആഹ്വാനമാണ് പഞ്ചായത്തു പ്രദേശത്തെ ആദ്യ വിദ്യാലയമായ പാറയിൽ ഭാരതിവിലാസം എൽ പി സ്ക്കൂളിന്റെ സ്ഥാപനത്തിന് പാറയിൽ കുടുംബ കാരണവരായ കൊച്ചുരാമൻ വൈദ്യന് പ്രേരണയായി ഭവിച്ചത്.
തെങ്ങ്, നെല്ല്, ഇടവിളകൾ എന്നിവയായിരുന്നു ഇവിടുത്തെ കൃഷി.
4 കിലോമീറ്ററോളം നീളം വരുന്ന സമുദ്രതീരത്തെ ഏതാണ്ട് 4000 ത്തോളം ആളുകൾ മത്സ്യബന്ധനത്തിൽ ഏർപ്പെടുന്നു.
പഞ്ചായത്തിന്റെ എല്ലാ വാർഡുകളിലും കയർ ഉൽപ്പന്നങ്ങളുടെ ഉല്പാദനവും അനുബന്ധ ചെറുകിടവ്യവസായങ്ങളും പ്രവർത്തിക്കുന്നു.
ഗ്രാമത്തിൽ നിന്നും അതിവേഗത്തിൽ നഗരമായി മാറിക്കൊണ്ടിരിക്കുന്നതിനാൽ വിവര സാങ്കേതിക രംഗത്തും, ഇലക്ട്രോണിക്, കല, ശാസ്ത്ര, നിർമ്മാണ മേഖലകളിൽ എല്ലാം തന്നെ വിപുലമായ തൊഴിൽ മേഖല ഇവിടെ ഉയർന്നു കഴിഞ്ഞു.
പരശുരാമൻ പ്രതിഷ്ഠ നടത്തിയ നൂറ്റെട്ട് ശിവക്ഷേത്രങ്ങളിൽ ഒന്നായ പട്ടണക്കാട് മഹാദേവക്ഷേത്രം സ്ഥിതിചെയ്യുന്നത് ഈ ഗ്രാമത്തിലാണ്.
അതിരുകൾ കിഴക്ക് - വയലാർ പഞ്ചായത്ത് പടിഞ്ഞാറ് - അറബിക്കടൽ വടക്ക് - തുറവൂർ പഞ്ചായത്ത് തെക്ക്‌ - കടക്കരപ്പള്ളി പഞ്ചായത്ത് വാർഡുകൾ വീയാത്ര പാറയിൽ പൊന്നാംവെളി വടക്ക് പൊന്നാംവെളി പട്ടണക്കാട് ഹൈസ്കൂൾ വാർഡ് പുതിയകാവ് ഉഴുവ ഉഴുവ പടിഞ്ഞാറ് അത്തിക്കാട് കോതകുളങ്ങര മേനാശ്ശേരി വെട്ടയ്ക്കൽ കോനാട്ടുശ്ശേരി വടക്ക്‌ കോനാട്ടുശ്ശേരി തെക്ക്‌ അരാശുപുരം ആറാട്ടുവഴി വെട്ടയ്ക്കൽ പടിഞ്ഞാറ് അന്ധകാരനഴി മുകളിലെ 1,2, 17 എന്നീ വാർഡുകൾ അന്ധകാരനഴി പ്രദേശത്തും 13 മുതൽ 18 വരെ വാർഡുകൾ വെട്ടക്കൽ പ്രദേശത്തും ഉൾപ്പെടുന്നവയാണ്.
സ്ഥിതിവിവരക്കണക്കുകൾ ജില്ല ആലപ്പുഴ ബ്ലോക്ക് പട്ടണക്കാട് വിസ്തീര്ണ്ണം 15.36 ചതുരശ്ര കിലോമീറ്റർ ജനസംഖ്യ 29,235 പുരുഷന്മാർ 14,349 സ്ത്രീകൾ 14,886 ജനസാന്ദ്രത 1903 സ്ത്രീ : പുരുഷ അനുപാതം 1037 സാക്ഷരത 93% പുറത്തേക്കുള്ള കണ്ണികൾ ഇപ്പോഴത്തെ ഭരണ സമിതി.
അവലംബം ↑ ↑ ↑ നൂറ്റെട്ട് ശിവക്ഷെത്രങ്ങൾ: കുഞ്ഞിക്കുട്ടൻ ഇളയത് http://www.trend.kerala.gov.in Archived 2019-09-02 at the Wayback Machine .
http://lsgkerala.in/pattanakkadpanchayat Archived 2012-12-12 at the Wayback Machine .
പട്ടണപ്രവേശം ഇംഗ്ലീഷ് വിലാസം https://ml.wikipedia.org/wiki/Pattanapravesham
ശ്രീനിവാസന്റെ തിരക്കഥയിൽ സത്യൻ അന്തിക്കാട് സംവിധാനം ചെയ്ത് 1988-ൽ പുറത്തിറങ്ങിയ മലയാളചലച്ചിത്രമാണ് പട്ടണപ്രവേശം .
1987-ൽ പുറത്തിറങ്ങിയ നാടോടിക്കാറ്റ് എന്ന ചിത്രത്തിന്റെ രണ്ടാം ഭാഗമാണിത്.
സി.ഐ.ഡി.മാരായി മാറിയ ദാസനും ( മോഹൻലാൽ ) വിജയനും ( ശ്രീനിവാസൻ ) അന്വേഷിക്കുന്ന ഒരു കൊലപാതക കേസാണ് ഈ ചിത്രത്തിന്റെ പശ്ചാത്തലം.
മോഹൻലാലിനും ശ്രീനിവാസനുമൊപ്പം കരമന ജനാർദ്ദനൻ നായർ , അംബിക , തിലകൻ എന്നിവർ മറ്റ് പ്രധാനവേഷങ്ങളിൽ അഭിനയിച്ചിരിക്കുന്നു.
അഭിനേതാക്കൾ മോഹൻലാൽ – ദാസൻ (രാംദാസ്) ശ്രീനിവാസൻ – വിജയൻ / തങ്കപ്പൻ കരമന ജനാർദ്ദനൻ നായർ – പ്രഭാകരൻ തമ്പി / കൊപ്ര പ്രഭാകരൻ അംബിക – ഗീത തിലകൻ – അനന്തൻ നമ്പ്യാർ കെ.പി.എ.സി. ലളിത – ഗീതയുടെ അമ്മായിയമ്മ അസീസ് – പോലീസ് ഓഫീസർ എൻ.എൽ. ബാലകൃഷ്ണൻ – ഐസക്ക് പറവൂർ ഭരതൻ – പ്രൊഫ. വിദ്യാധരൻ ഫിലോമിന – പ്രഭാകരൻ തമ്പിയുടെ അമ്മ ഇന്നസെന്റ് – ബാലൻ മാമുക്കോയ – ഗഫൂർ മാള അരവിന്ദൻ – ദാമു പ്രതാപചന്ദ്രൻ – അശോക് വർമ്മ ഒടുവിൽ ഉണ്ണികൃഷ്ണൻ – ആഭ്യന്തരമന്ത്രി സംഗീതം
"ശിശിരമേ നീ" സതീഷ് ബാബു 4:41 2.
"സൗഭാഗ്യം" കൊച്ചിൻ ഇബ്രാഹിം, സതീഷ് ബാബു 4:48 3.
"ശിശിരമേ നീ" കെ.എസ്. ചിത്ര 4:41 ഇതും കൂടി കാണുക നാടോടിക്കാറ്റ് അക്കരെയക്കരെയക്കരെ പുറത്തേക്കുള്ള കണ്ണികൾ പട്ടണപ്രവേശം ഇന്റർനെറ്റ് മൂവി ഡാറ്റാബേസിൽ പട്ടണപ്രവേശം – മലയാളസംഗീതം.
പട്ടത്തുറാണി ഇംഗ്ലീഷ് വിലാസം https://ml.wikipedia.org/wiki/Pattathurani
തമിഴ്നാട്ടിലെ തഞ്ചാവൂർ അതിർത്തിയിൽ പുതുക്കോട്ട ജില്ലയിൽ സ്ഥിതി ചെയ്യുന്ന ഒരു ഗ്രാമമാണ് പട്ടത്തുറാണി .
അറത്തങിയിൽ നിന്ന് 16 കിലോമീറ്റർ കിഴക്കായി ഈ ഗ്രാമം സ്ഥിതിചെയ്യുന്നു.
ഇവിടത്തെ പ്രാദേശിക ഭാഷ തമിഴ് ആണ്.
ഈ ഗ്രാമം ബംഗാൾ ഉൾക്കടലിനടുത്തായതിനാൽ ഈർപ്പം നിറഞ്ഞകാലാവസ്ഥയാണ് കാണപ്പെടുന്നത്.
ഡി.എം.ഡി.കെ, ഡിഎംകെ, എഐഎഡിഎംകെ, ടിഎംസി (എം), ഐഎൻസി എന്നിവ ഇവിടത്തെ പ്രധാന രാഷ്ട്രീയ കക്ഷികളാണ്.
പെരളശ്ശേരി സുബ്രഹ്മണ്യസ്വാമിക്ഷേത്രം ഇംഗ്ലീഷ് വിലാസം https://ml.wikipedia.org/wiki/Peralassery_Sri_Subrahmanya_Temple പെരളശ്ശേരി സുബ്രഹ്മണ്യസ്വാമി ക്ഷേത്രക്കുളം
ഉത്തരകേരളത്തിൽ കണ്ണൂർ ജില്ലയിൽ കണ്ണൂർ താലൂക്കിൽ പെരളശ്ശേരി എന്ന സ്ഥലത്ത് സ്ഥിതി ചെയ്യുന്ന ഒരു സുബ്രഹ്മണ്യക്ഷേത്രമാണ് പെരളശ്ശേരി സുബ്രഹ്മണ്യസ്വാമി ക്ഷേത്രം (Peralassery Sri Subrahmanya Temple) .
അഞ്ചരക്കണ്ടിപ്പുഴയുടെ കരയിൽ കണ്ണൂർ - കൂത്തുപറമ്പ് പാതയ്ക്കരികിലായിട്ടാണ്‌ ഈ ക്ഷേത്രം സ്ഥിതി ചെയ്യുന്നത്.
വടക്കേ മലബാറിലെ പ്രധാന സുബ്രഹ്മണ്യക്ഷേത്രങ്ങളിലൊന്നാണ് പെരളശ്ശേരി അമ്പലം.
ഐതിഹ്യപ്രകാരം ഇവിടത്തെ പ്രധാനപ്രതിഷ്ഠയായ സുബ്രഹ്മണ്യസ്വാമിയെ പ്രതിഷ്ഠിച്ചത് മഹാവിഷ്ണുവിന്റെ അവതാരമായ ശ്രീരാമചന്ദ്രനാണ് .
പഴനിയിലേതുപോലെ പടിഞ്ഞാറോട്ടാണ് ഇവിടെയും സുബ്രഹ്മണ്യസ്വാമിയുടെ ദർശനം.
കൂടാതെ തുല്യപ്രാധാന്യത്തോടെ നാഗപ്രതിഷ്ഠയും, ശാസ്താവ് , ഗണപതി , ഭദ്രകാളി എന്നീ പ്രതിഷ്ഠകളുമുണ്ട്.
നാഗപ്രീതിയ്ക്കായി ഇവിടെ സർപ്പബലി , നൂറും പാലും തുടങ്ങിയ വഴിപാടുകൾ നടത്താറുണ്ട്.
ഈ ക്ഷേത്രത്തിന് മുന്നിലുള്ള പ്രത്യേകരീതിയിൽ നിർമ്മിച്ച ക്ഷേത്രക്കുളം പ്രസിദ്ധമാണ്.
ഇവിടെയെത്തുന്ന തീർത്ഥാടകരുടെ പ്രധാന ആകർഷണങ്ങളിലൊന്നാണ് ഈ കുളം.
ധനുമാസം അഞ്ചാം തീയതി മുതൽ പന്ത്രണ്ടാം തീയതി വരെയാണ് ഈ ക്ഷേത്രത്തിലെ ഉത്സവം കൊണ്ടാടപ്പെടുന്നത്.
കൂടാതെ, തുലാമാസത്തിൽ സ്കന്ദഷഷ്ഠിയും വിശേഷമാണ്.
ക്ഷേത്രം ദർശിച്ച ശ്രീരാമന് ഇവിടെ സുബ്രഹ്മണ്യസാന്നിധ്യം അനുഭവപ്പെടുകയും ആ ചരിത്രം  കൂടെയുണ്ടായിരുന്ന ഹനുമാനോടും ലക്ഷ്മണനോടും പറയുകയും ചെയ്തു.
അങ്ങനെ അവർ ക്ഷേത്രദർശനം നടത്തുകയും, ഇവിടെ സുബ്രഹ്മണ്യ പ്രതിഷ്ഠ നടത്തേണ്ടതിന്റെ ഔചിത്യത്തെക്കുറിച്ച് അയ്യപ്പനുമായി ആശയവിനിമയം നടത്തുകയും ചെയ്തു.
മർക്കടനായ ( കുരങ്ങൻ ) ഹനുമാൻ പ്രതിഷ്ഠിച്ച ക്ഷേത്രമിരിയ്ക്കുന്ന സ്ഥലമായതിനാൽ മർക്കടശ്ശേരി എന്ന് അവിടം അറിയപ്പെട്ടു.
പെരളശ്ശേരി ഗ്രാമത്തിന്റെ ഒത്ത നടുക്കായാണ് ക്ഷേത്രം സ്ഥിതിചെയ്യുന്നത്.
പെരളശ്ശേരി ഗ്രാമപഞ്ചായത്ത് കാര്യാലയം, പോസ്റ്റ് ഓഫീസ്, ബസ് സ്റ്റോപ്പ്, സ്കൂൾ, കോളേജ് തുടങ്ങിയ വിദ്യാഭ്യാസസ്ഥാപങ്ങൾ തുടങ്ങിയവ ക്ഷേത്രത്തിന്റെ മുന്നിലായി കാണാം.
ക്ഷേത്രത്തിൽ നിന്ന് അല്പദൂരം കിഴക്കുമാറി അഞ്ചരക്കണ്ടിപ്പുഴ ഒഴുകുന്നു.
പുഴയ്ക്ക് കുറുകെ ഒരു തൂക്കുപാലം പണിതിട്ടുണ്ട്.
ഇത് ഇവിടെ വരുന്നവരുടെ വലിയൊരു ആകർഷണം.
ക്ഷേത്രത്തിന്റെ നേരെമുന്നിലായി വലിയ അരയാൽമരം കാണാം.
അതായത് അരയാലിനെ ത്രിമൂർത്തീസാന്നിദ്ധ്യമുള്ള പുണ്യവൃക്ഷമായി കണക്കാക്കിവരുന്നു.
തെക്കുപടിഞ്ഞാറുഭാഗത്താണ് പ്രസിദ്ധമായ ക്ഷേത്രക്കുളം സ്ഥിതിചെയ്യുന്നത്.
ഉത്തരേന്ത്യയിൽ കാണപ്പെടുന്ന പടിക്കെട്ടുകളോടുകൂടിയ കിണറുകളുടെ രൂപത്തിലാണ് ഇവിടെ കുളം കുഴിച്ചിരിയ്ക്കുന്നത്.
2001-ലാണ് ഇന്നത്തെ ഈ രൂപത്തിൽ കുളം നവീകരിച്ചത്.
നിരവധി ചലച്ചിത്രങ്ങളും ആൽബങ്ങളും ഇവിടെ ചിത്രീകരിയ്ക്കപ്പെട്ടിട്ടുണ്ട്.
ഈ കുളത്തിലാണ് ഉത്സവാവസാനം ഭഗവാന്റെ ആറാട്ടും.
കുളത്തിനടുത്തുതന്നെയാണ് വാഹന പാർക്കിങ് സൗകര്യവും ഒരുക്കിയിട്ടുള്ളത്.
ഇതുമൂലം സ്ഥലപരിമിതി അടക്കമുള്ള ഒരുപാട് ബുദ്ധിമുട്ടുകൾ അനുഭവപ്പെടുന്നുണ്ട്.
അരയാലിനടുത്തുള്ള പടിക്കെട്ടുകളിലൂടെ കയറിയാൽ പടിഞ്ഞാറേ ഗോപുരത്തിന് മുന്നിലെത്താം.
താരതമ്യേന വളരെ ചെറിയൊരു ഗോപുരമാണ് ഇവിടെയാണുള്ളത്.
ഓടുമേഞ്ഞ ഈ ഗോപുരം ഇപ്പോഴും ക്ഷേത്രപ്പഴമ വിളിച്ചോതുന്ന രീതിയിൽ തന്നെയാണ് കാണപ്പെടുന്നത്.
ഗോപുരത്തിനടുത്തായി ദേവസ്വം വക സ്റ്റേജും പണിതിട്ടുണ്ട്.
അകത്തേയ്ക്ക് കടന്നാൽ പടിഞ്ഞാറേ നടയിൽ ആനക്കൊട്ടിൽ കാണാം.
ഏകദേശം മൂന്നാനകളെ എഴുന്നള്ളിയ്ക്കാൻ സൗകര്യമുള്ള ഇവിടെവച്ചുതന്നെയാണ് ചോറൂൺ , തുലാഭാരം തുടങ്ങിയ കർമ്മങ്ങളും നടക്കുന്നത്.
ഇതിനകത്തുതന്നെയാണ് ഭഗവദ്വാഹനമായ മയിലിനെ ശിരസ്സിലേറ്റുന്ന ചെമ്പുകൊടിമരം പ്രതിഷ്ഠിച്ചിരിയ്ക്കുന്നത്.
കാലപ്പഴക്കം മൂലം തിളക്കം നഷ്ടപ്പെട്ട നിലയിലാണ് ഈ കൊടിമരം ഇപ്പോൾ കാണപ്പെടുന്നത്.
വളരെ ഉയരം കുറഞ്ഞ ബലിക്കല്ലായതിനാൽ പുറത്തുനിന്ന് നോക്കിയാൽത്തന്നെ വിഗ്രഹം കാണാം.
സുബ്രഹ്മണ്യസ്വാമിയുടെ പ്രധാന സേനാനിയായ സ്കന്ദസേനനെയാണ് ഇത് പ്രതിനിധീകരിയ്ക്കുന്നത്.
തുലാസംക്രമം, തുലാം 10, 11 തീയതികൾ, ധനു ഉത്സവം എന്നിവ ഇവിടുത്തെ പ്രധാന ഉത്സവങ്ങളാണ്.
തുലാസംക്രമത്തിന് കാവേരി സംക്രമം എന്നും പേരുണ്ട്.
കാവേരി നദിയിലെ ജലം ഈ ദിവസം ഇവിടെ എത്തിച്ചെരുമെന്നാണ് വിശ്വാസം.
ആയില്യം നാളിൽ കൂടുതൽ ഭക്തൻമാർ ഇവിടെയെത്താറുണ്ട്.
നാഗപൂജയ്ക്ക് പ്രാധാന്യമുള്ള ദിവസമാണ് ആയില്യം.
എല്ലാ മാസവും വരുന്ന വെളുത്ത ഷഷ്ഠിദിവസങ്ങളും വിശേഷമാണ്.
പെരികാർഡിയം
ഹൃദയത്തെ പൊതിഞ്ഞ് കാണപ്പെടുന്ന ഇരട്ടപാളികളുള്ള സ്തരമാണ് പെരികാർഡിയം.
പെരികാർഡിയൽ സാക് (സഞ്ചി) എന്നും ഇതറിയപ്പെടുന്നു.
വീനക്കാവകൾ (venecavas) ( ഊർധ്വമഹാസിര , അധോമഹാസിര ), ശ്വാസകോശധമനി , ശ്വാസകോശസിര , മഹാധമനി എന്നീ രക്തക്കുഴലുകളുടെ ചുവടുഭാഗങ്ങളേയും ഈ സഞ്ചി ഉൾക്കൊള്ളുന്നു.
ഈ സഞ്ചിയ്ക്കുള്ളിലാണ് ഹൃദയം സ്ഥിതിചെയ്യുന്നത്.
ഇരുശ്വാസകോശങ്ങൾക്കും ഇടയിലുള്ള മീഡിയാസ്റ്റിനം എന്ന സ്ഥാനത്ത് ഹൃദയത്തെ സുരക്ഷിതമായി ഈ സഞ്ചി പിടിച്ചുനിർത്തുന്നു.
ആന്തര തൊറാസിക് ധമനികളുടെ ശാഖകളായ പെരികാർഡിയോ-ഫ്രെനിക് ശാഖകളിൽ നിന്നാണ് പെരികാർഡിയത്തിനാവശ്യമായ രക്തം ലഭിക്കുന്നത്.
പെരികാർഡിയത്തിന് രണ്ട് പാളികളുണ്ട്.
ഫൈബ്രസ് പെരികാർഡിയം
പെരികാർഡിയത്തിന്റെ ഏറ്റവും ബാഹ്യപാളിയാണിത്.
വളരെ കട്ടികൂടിയതും ഫൈബ്രസ് കണക്ടീവ് ടിഷ്യൂ (നാരുകല) കൊണ്ട് നിർമ്മിച്ചിട്ടുള്ളതുമായ ഈ ബാഹ്യകവചം ഫൈബ്രസ് പെരികാർഡിയം എന്നറിയപ്പെടുന്നു.
ഹൃദയത്തിൽ വളരെക്കൂടുതൽ രക്തം വന്നുനിറയുന്നത് തടയുന്നതും മീഡിയാസ്റ്റിനം എന്ന ഭാഗത്തുതന്നെ ഹൃദയത്തെ നിലനിർത്തുന്നതും ഈ പാളിയുടെ ധർമ്മമാണ്.
ശക്തികുറഞ്ഞ സ്റ്റേർണോ-പെരികാർഡിയൽ ലിഗമെന്റുകൾ (സ്നായുക്കൾ) ഈ ബാഹ്യപാളിയെ മാറെല്ലിലേയ്ക്ക് (സ്റ്റേർണം) ബന്ധിപ്പിക്കുന്നു.
സീറസ് പെരികാർഡിയം
പരന്ന എപ്പിത്തീലിയ കോശങ്ങൾ (ആവരണകോശങ്ങൾ) കാണപ്പെടുന്ന, കനം കുറഞ്ഞ കണക്ടീവ് ടിഷ്യൂ (സംയോജകകല) ആണ് ഉൾപ്പാളിയായ സിറസ് പെരികാർഡിയം.
സീറസ് പെരികാർഡിയത്തിന് മറ്റെല്ലാ സീറസ് സ്തരങ്ങളേയും പോലെ രണ്ട് ഭാഗങ്ങളുണ്ട്.
ബാഹ്യപാളിയായ ഫൈബ്രസ് പെരികാർഡിയത്തോട് ചേർന്നിരിക്കുന്ന ഭാഗമാണ് പരൈറ്റൽ പെരികാർഡിയം.
ഹൃദയത്തെ നേരിട്ട് പൊതിയുന്ന ഉൾപ്പാളിയാണ് വിസറൽ പെരികാർഡിയം അഥവാ എപ്പികാർഡിയം.
രക്തക്കുഴലുകളെ സ്പർശിക്കാതെ, ഹൃദയത്തെ മാത്രം പൊതിഞ്ഞിരിക്കുന്ന അത്രയും വിസറൽ പെരികാർഡിയപാളിയെ എപ്പികാർഡിയം എന്നും വിളിക്കുന്നു.
സീറസ് പെരികാർഡിയത്തെ എപ്പികാർഡിയം ആയി പരിഗണിക്കുന്നത് ഹൃദയത്തിന്റെ ഭാഗമായി പരിഗണിക്കുമ്പോഴാണ്.
എന്നാൽ പെരികാർഡിയത്തിന്റെ ഭാഗമായി പരിഗണിക്കുമ്പോൾ ഇത് വിസറൽ പെരികാർഡിയം എന്നറിയപ്പെടുന്നു.
പരൈറ്റൽ പെരികാർഡിയത്തിനും വിസറൽ പെരികാർഡിയത്തിനും ഇടയിലുള്ള അറയാണ് പെരികാർഡിയൽ അറ.
ഈ അറയിലാണ് സീറസ് പെരികാർഡിയം ഉൽപാദിപ്പിക്കുന്ന പെരികാർഡിയൽ ദ്രവം കാണപ്പെടുന്നത്.
പെരികാർഡിയത്തിനുള്ളിൽ ഹൃദയം സങ്കോചവികാസങ്ങൾ നടത്തുമ്പോൾ ഇതരഭാഗങ്ങളുമായുണ്ടാകുന്ന ഘർഷണം കുറയ്ക്കുകയാണ് പെരികാർഡിയൽ ദ്രവത്തിന്റെ ധർമ്മം.
സീറസ് പെരികാർഡിയത്തിനുണ്ടാകുന്ന വീക്കമാണ് പെരികാർഡൈറ്റിസ്.
സാധാരണയായി നെഞ്ചുവേദനയും നിവർന്നുകിടക്കുമ്പോൾ ശരീരത്തിന്റെ പിൻവശത്തേയ്ക്ക് വ്യാപിക്കുന്ന വേദനയുമാണ് മുഖ്യലക്ഷണങ്ങൾ.
സാധാരണയായി വൈറസുകളാണ് പെരികാർഡൈറ്റിസിന് കാരണം എങ്കിലും അപൂർവമായി ബാക്ടീരിയകളും രോഗാവസ്ഥയ്ക്ക് കാരണമാകുന്നു.
ഈ അവസ്ഥ മൂർച്ഛിച്ചാൽ പെരികാർഡിയൽ അറയിൽ ദ്രവം കെട്ടിക്കിടക്കുന്ന പെരികാർഡിയൽ ഇഫ്യൂഷൻ എന്ന അവസ്ഥയുണ്ടാകും.
പെരികാർഡിയൽ അറയിൽ ദ്രവമോ രക്തമോ പെട്ടെന്ന് കെട്ടിക്കിടക്കുന്ന അവസ്ഥയാണ് കാർഡിയാക് ടാംപോണേയ്ഡ്.
ഇത് ഹൃദയത്തെ അമർത്തുകയും ഹൃദയഅറകൾക്ക് വികസിക്കാൻ കഴിയാതെ രക്തത്തെ ഉൾക്കൊള്ളാനാകാത്ത അവസ്ഥയുണ്ടാകും.
ഹൃദയഅറകളോ രക്കക്കുഴലുകളോ മയോകാർഡിയൽ ഇൻഫാർക്ഷൻ വഴി പൊട്ടുന്നതോ വികിരണചികിത്സ മൂലമോ, അപകടങ്ങൾ മൂലമോ ട്യൂമറുകൾ പൊട്ടുന്നതുമൂലമോ ഈ അവസ്ഥയുണ്ടാകാം.
അവലംബം ↑ ↑ {{ cite web }} : Check date values in: | access-date= and | date= ( help ) ; External link in | publisher= ( help ) ↑
പെരിക്ലിസ് ഇംഗ്ലീഷ് വിലാസം https://ml.wikipedia.org/wiki/Pericles
ഗ്രീസിൽ ആഥൻസിന്റെ സുവർണ്ണയുഗത്തിലെ ഒരു രാഷ്ട്രതന്ത്രജ്ഞനും, പ്രഭാഷകനും, സൈന്യാധിപനും ആയിരുന്നു പെരിക്ലിസ് .
ഗ്രെക്കോ-പേർഷ്യൻ യുദ്ധത്തിനും പെലോപ്പൊന്നേഷ്യൻ യുദ്ധത്തിനും ഇടക്കുള്ള കാലത്തായിരുന്നു അദ്ദേഹം ആഥൻസിന്റെ മുഖ്യസാരഥി ആയിരുന്നത്.
സമകാലീന ചരിത്രകാരന്മാരിൽ പ്രമുഖനായ തുസ്സിഡിഡീസ് "ആഥൻസിലെ പ്രഥമപൗരൻ" എന്നു വിളിച്ചു പ്രകീർത്തിച്ചതിൽ നിന്നു പെരിക്ലിസിന്റെ പ്രാധാന്യം മനസ്സിലാക്കാം.
ആഥൻസിന്റെ ഭരണത്തിൽ പെരിക്ലിസ് മൗലികസ്വാധീനമായിരുന്ന ബി.സി. 461 മുതൽ 429 വരെയുള്ള കാലത്തെ "പെരിക്ലിസ് യുഗം" എന്നു വിളിക്കുക പതിവാണ്.
ഈ വിശേഷണത്തിൽ അതിനു മുൻപും പിൻപുമുള്ള കുറേ വർഷങ്ങൾ കൂടി ചിലപ്പോൾ ഉൾപ്പെട്ടിരിക്കാം.
'പെരിക്ലിയൻ' നേതൃത്വത്തിന്റെ അവസാനത്തെ രണ്ടരവർഷം, പെലൊപ്പൊന്നേഷൻ യുദ്ധത്തിന്റെ ആദ്യഘട്ടമായിരുന്നു.
ഡീലിയൻ സഖ്യത്തെ ആഥൻസിന്റെ സാമ്രാജ്യമാക്കി മാറ്റിയ പെരിക്ലിസ്, യുദ്ധത്തിന് വഴിയൊരുക്കുന്നതിൽ നിർണ്ണായകമായ പങ്കു വഹിച്ചു.
ബി.സി. 431-ൽ തുടങ്ങിയ യുദ്ധത്തിലെ തിരിച്ചടികളെ തുടർന്നുണ്ടായ ജനരോഷത്തിൽ പിഴശിക്ഷയോടെ അധികാരഭ്രഷ്ടനാക്കപ്പെട്ട പെരിക്ലിസ് അടുത്തവർഷം മാപ്പു നേടി പദവികളിൽ തിരികെയെത്തി.
എങ്കിലും യുദ്ധത്തിനൊപ്പം മറ്റൊരു ദുരന്തമായി ആഥൻസിനെ പിന്തുടർന്ന പ്ലേഗുബാധയിൽ ബിസി 429-ൽ അദ്ദേഹം മരിച്ചു.
പിന്നെയും കാൽനൂറ്റാണ്ടിലധികം തുടർന്ന പെലെപ്പൊന്നേഷ്യൻ യുദ്ധം ദുർബ്ബലന്മാരും നയചാതുര്യമില്ലാത്തവരുമായ പെരിക്ലീസിന്റെ പിൻഗാമികളുടെ നടത്തിപ്പിൽ ആഥൻസിനു വലിയ നഷ്ടത്തിലും അപമാനത്തിലും കാലശിച്ചു.
കലയേയും സാഹിത്യത്തേയും പെരിക്ലിസ് പ്രോത്സാഹിപ്പിച്ചു; ആഥൻസിനെ പുരാതന യവനലോകത്തിലെ വിജ്ഞാന-സംസ്കാരകേന്ദ്രമാക്കി മാറ്റുന്നതിൽ അദ്ദേഹത്തിന്റെ പങ്കു വലുതായിരുന്നു.
പാർത്തനൻ ഉൾപ്പെടെ, ആഥൻസിലെ അക്രോപ്പോലിസിൽ  ഇപ്പോഴും നിലവിലുള്ള ചരിത്രസാക്ഷ്യങ്ങളുടെ സൃഷ്ടിയിലേക്കു നയിച്ച നിർമ്മാണയജ്ഞത്തിനു തുടക്കമിട്ടത് അദ്ദേഹമാണ്.
ഈ സംരംഭം നഗരത്തെ സുന്ദരമാക്കുകയും, അതിന്റെ മഹത്ത്വം പ്രഘോഷിക്കുകയും, ജനങ്ങൾക്കു തൊഴിൽ നൽകുകയും ചെയ്തു.
ആഥൻസിലെ ജനാധിപത്യക്രമത്തെ പോഷിപ്പിച്ച പെരിക്ലിസ് 'ജനപ്രീണനവാദി' (Populist) എന്നു വിളിക്കപ്പെടുകപോലും ചെയ്തു.
അവലംബം ↑ Thucydides, 2.65 ↑ L. de Blois, An Introduction to the Ancient World 99 ↑ S. Muhlberger, Periclean Athens .
↑ S. Ruden, Lysistrata , 80.
പുറത്തേക്കുള്ള കണ്ണികൾ പ്ലൂട്ടാർക്കിന്റെ മഹച്ചരിതമാലയിൽ പെരിക്ലിസിന്റെ ജീവിതം Archived 2012-07-21 at the Wayback Machine .
- Plutarch's Live of the Noble Greeks and Romans, Agathon Associates.
പെരിങ്ങത്തൂർ മഖാം ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2011 ജനുവരി മുതൽ തുടരുന്നു.
ഇറാഖിലെ കൂഫയിൽ നിന്നെത്തിയ അലി അൽ കൂഫി എന്ന പുണ്യ പുരുഷൻറെ അന്ത്യവിശ്രമ സ്ഥലമാണ് പെരിങ്ങത്തൂർ മഖാം എന്ന പേരിൽ അറിയപ്പെടുന്നത്.
ഏകദേശം 1300 വർഷം മുന്പാണ് അലി അൽ കൂഫി പെരിങ്ങത്തൂരിൽ എത്തിയത് എന്നാണ് വിശ്വാസം.
കണ്ണൂർ ജില്ലയിലെ പെരിങ്ങളം പഞ്ചായത്തിലാണ് മഖാം സ്ഥിതി ചെയ്യുന്നത്.
ഉദ്ദേശം AD 824 ലാണ് കൂഫയിൽ നിന്ന് അദ്ദേഹം ഇവിടെ എത്തിയത്.
ആദ്യം ധർമ്മടത്ത് എത്തിയ സംഘത്തിൽ നിന്ന് കുറച്ച് പേർ മയ്യഴിയിലേക്ക് വരികയും തുടർന്ന് അലിയ്യുൽ കൂഫിയും ചിലരും പെരിങ്ങത്തൂരിൽ എത്തുകയുമായിരുന്നു.
അദ്ദേഹവും ചങ്ങാതിമാരും കനക മലയിൽ കൃഷിയും പ്രാർത്ഥനയുമായി കഴിഞ്ഞു കൂടുമ്പോൾ പറയ സമുദായക്കാർ എല്ലാ ഒത്താശയും നൽകി.
പറയ വിഭാഗക്കാരായിരുന്നു കനക മലയിൽ അധിവസിച്ചിരുന്നത്.
അവരുടെ കുല മൂപ്പനായ പാക്കനാരും അദ്ദേഹവും ഉറ്റമിത്രങ്ങളായി മാറി.
അവരുടെ അറിവുകൾ പരസ്പരം കൈമാറി.
ഇതിനിടയിൽ നാട്ടിലെ സമ്പന്ന കച്ചവട വിഭാഗമായ "രാവാരി"കളിൽ പെട്ട മൂപ്പൻ്റെ മകളുടെ മാറാരോഗം അലിയ്യുൽ കൂഫി ചികിൽസിച്ച് സുഖപ്പെടുത്തി.
ഇതോടെ അദ്ദേഹത്തെ പുണ്യപുരുഷനായി കരുതുന്നവരുടെ എണ്ണം വർധിക്കുകയും അദ്ദേഹത്തിൻ്റെ ജനസമ്മതിയിൽ ആകൃഷ്ടരായ ജനങ്ങൾ ഇസ്ലാം മതം സ്വീകരിക്കുകയും ചെയ്തു.
"രാവാരി"കളും " പറയൻ " സമുദായക്കാരുമാണ് ഇങ്ങിനെ കൂട്ടത്തോടെ മതം മാറിയത്.
ചരിത്ര ഗവേഷകനായ ഡോ: പുത്തൂർ മുസ്തഫയുടെ
"അലിയ്യുൽ കൂഫിയും പെരിങ്ങത്തൂരും " എന്ന കൃതി അണിയറയിൽ ഒരുങ്ങുന്നു.
പെരളശ്ശേരി തൂക്കു പാലം
കണ്ണൂർ ജില്ലയിൽ, കണ്ണൂർ - കൂത്തുപറമ്പ് സംസ്ഥാന പാതയിൽ പെരളശ്ശേരി ടോവിനു സമീപം അഞ്ചരക്കണ്ടിപ്പുഴക്ക്‌ കുറുകെ നിർമ്മിച്ച തൂക്കു പാലമാണ് പെരളശ്ശേരി തൂക്കു പാലം .
വേങ്ങാട് , പെരളശ്ശേരി പഞ്ചായത്തുകളെ തമ്മിൽ ബന്ധിപ്പിക്കുന്നതാണ് ഈ പാലം.
പെരിങ്ങമല ഇംഗ്ലീഷ് വിലാസം https://ml.wikipedia.org/wiki/Peringammala
കേരളത്തിൽ തിരുവനന്തപുരം ജില്ലയിലെ ഒരു ഗ്രാമമാണ് പെരിങ്ങമല.
വെങ്ങാനൂരിൽ നിന്നും പള്ളിച്ചലിൽ നിന്നും 3 കി.
മീ അകലെ സ്ഥിതി ചെയ്യുന്നു.
തിരുവനന്തപുരത്ത് പെരിങ്ങാമല എന്ന സ്ഥലത്ത് രണ്ടു സ്ഥലങ്ങളുണ്ട്.
മറ്റൊരു പെരിങ്ങമല കേരളത്തിലെ ഏറ്റവും വലിയ രണ്ടാമത്തെ പഞ്ചായത്ത് ആണ്.
2001 ലെ സെൻസസ് പ്രകാരം കല്ലിയൂർ ജനസംഖ്യ 36836 ആണ്.
പെരിങ്ങത്തൂർ ടി. ടി. ഐ
2004ൽ ആരംഭിച്ച ടീച്ചേർസ് ട്രെയിനിംഗ് ഇൻസ്റ്റിറ്റ്യൂട്ടാണ് പെരിങ്ങത്തൂർ ടി. ടി. ഐ. ദറസ് യത്തീംഖാനയുടെ കീഴിലുള്ള വിദ്യാഭ്യാസസ്ഥാപനമാണിത്.
രണ്ടുവർഷം ദൈർഘ്യമുള്ള ഡിപ്ലോമ ഇൻ എലിമെന്ററി എജുക്കേഷൻ കോഴ്സിനുള്ള പരിശീലനമാണ് ഇവിടെ നല്കുന്നത്.
ഒരു ബാച്ചിൽ അൻപത് വിദ്യാർത്ഥികൾക്കാണ് പ്രവേശനം നല്കുന്നത്.
അമ്പത് ശതമാനം മെറിറ്റ് സീറ്റുകളും അമ്പത് ശതമാനം മാനേജ്മെന്റ് സീറ്റുകളുമാണ്.
പെരിങ്ങത്തൂർ പള്ളിക്ക് സമീപമാണ് ഈ സ്ഥാപനം.
പെരിങ്ങനാട്‌ ഇംഗ്ലീഷ് വിലാസം https://ml.wikipedia.org/wiki/Peringanadu ഇംഗ്ലീഷ് വിലാസം https://ml.wikipedia.org/wiki/Peringanadu
9°09′09″N 76°41′56″E ﻿ / ﻿ 9.152490°N 76.698760°E ﻿ / 9.152490; 76.698760 കേരളത്തിലെ പത്തനംതിട്ട ജില്ലയിലെ അടൂരിനടുത്ത് സ്ഥിതിചെയ്യുന്ന ഒരു ക്ഷേത്രഗ്രാമമാണ്‌ പെരിങ്ങനാട് ഇവിടുത്തെ തൃച്ചേന്നമംഗലം  മഹാദേവ ക്ഷേത്രം വളരെ പ്രസിദ്ധമാണ്‌.
രാജഭരണ കാലത്തു കായംകുളം രാജാവിൻ്റെ അധിനതയിൽ ഉള്ള ഓണാട്ടുകരയുടെ ഒരു ഭാഗം ആയിരുന്നു  പെരിങ്ങനാട് എന്ന ദേശം , പെരിങ്ങി എന്ന അപൂർവ്വയിനം ആലിൻ്റെ സ്വാധിനം ഉണ്ടായതു കൊണ്ടാവണം ഈ ദേശത്തിനു പെരിങ്ങനാട് എന്ന് സ്ഥലനാമം വരാൻ കാരണം
പൂവൻകുന്നു മല , കടക്കുന്നിൽ മല  ,അട്ടകോട്ട് മല ,തേവർകോട് മല ,കുന്തിയിരുന്ന മല , ആതിര മല എന്നി മലകളുടെ നടുവിൽ ഈ ദേശം സ്ഥിതിചെയ്യുന്നു
ഏറ്റുമാനൂർ അമ്പലത്തിലെ ഏഴര പൊന്നാന നിർമ്മിച്ചത് പെരിങ്ങനാട് വസിച്ചിരുന്ന ശിൽപികൾ ആയിരുന്നു എന്ന് പഴമക്കാർ പറയാറുണ്ട് .
കൂടാതെ ഓച്ചിറക്കളിയുമായി ബന്ധപ്പെട്ടും ഈ ദേശം പ്രസക്തിയോടെ നിലനിൽക്കുന്നു   .
ഇവിടുത്തെ ശിവക്ഷേത്രമായ തൃച്ചേന്നമംഗലം  മഹാദേവ ക്ഷേത്രം വളരെ പേരുകേട്ടതാണ്‌.
ഈ ക്ഷേത്രത്തിലെ ഉത്സവത്തിനോടനുബന്ധിച്ച് നടക്കുന്ന കെട്ടുകാഴ്ച  വളരെ പ്രസിദ്ധമാണ്‌.
തെക്കുമുറി , മുണ്ടപ്പള്ളി, ചെറുപുഞ്ച ,പോത്തടി, കുന്നത്തൂർക്കര ,മലമേക്കര ,കരുവാറ്റ, അമ്മകണ്ടകര ,മേലൂട്, മൂന്നാളം  എന്നി പത്തു കരക്കാരുടെ അധിനതയിൽ ആണ് ഈ ക്ഷേത്രം നിലനിൽക്കുന്നത്  കെട്ടുകാളകളുടെയും തേരുകളുടെയും ഒരു സംഗമമാണ്‌ ഇവിടുത്തെ കെട്ടുകാഴ്ച.
മത മൈത്രിയുടെ  വലിയ ഒരു കൂട്ടായ്മ ഇവിടുത്തെ കെട്ടുകാഴ്ച്ചയുടെ വർണ്ണശോഭ കൂട്ടുന്നതായി നമുക്ക് കാണാൻ സാധിക്കും .
തെക്കൻ തിരുവിതാംകൂറിൻ്റെ കൈലാസം എന്ന് ഈ ക്ഷേത്രം അറിയപ്പെടുന്നു.
ഇവിടുത്തെ ക്ഷേത്രവും മർത്തശ്മുനി ദേവാലയവും തമ്മിൽ ഒരു ബന്ധമുണ്ടന്ന് ഒരു ഐതീഹമായി ഈ നാട്ടിൽ പറയപ്പെടുന്നു .
ക്ഷേത്രത്തിനോട്  ചേർന്നാണ് വളരെ പ്രസക്തിയുള്ള തൃച്ചേന്നമംഗലം  ഗവണ്മെൻ്റെ സ്കൂൾ .
നിലവിൽ ക്ഷേത്രത്തിൻ്റെ  രണ്ടു ഭാഗത്തായി ആയാണ്  സ്ഥിതിചെയ്യുന്നത്  .
ഇവിടുന്നു  ഏകദേശം രണ്ടു കിലോമീറ്റർ   പടിഞ്ഞാറു മാറി മണക്കാല പോളിടെക്‌നിക് കോളേജും ,മണക്കാല  എഞ്ചിനീയറിംഗ് കോളേജും സ്ഥിതിചെയ്യുന്നു
മലയാള സിനിമ ഹാസ്യ മേഖല അടക്കിവാണ അടൂർ ഭാസിയുടെ ജന്മ സ്ഥലം പെരിങ്ങനാട് ആണ് കൂടാതെ അദ്ദേഹത്തിൻ്റെ പിതാവ് ഇ .
വി കൃഷ്ണപിള്ളയുടെയും അദ്ദേഹത്തിൻ്റെ അയൽവാസിയും ആത്മ മിത്രവുമായിരുന്ന മുൻഷി പരമുപിള്ളയും ജന്മം കൊണ്ടും കർമ്മ മേഖലകൊണ്ടും ഈ ദേശത്തിന്റെ പേരിനു തിലകക്കുറി അണിയിച്ചവരാണ്
ഇവിടുത്തെ ചന്തകൾ - പുത്തൻ ചന്ത , മുളമുക്ക്  ചന്ത  എന്നിവയാണ് ,ഇവിടുത്തെ  പ്രധാന സമ്പത്ത് വ്യവസ്ഥാ  കൃഷിയാണ് ,പുരാതന കാലത്തു വിൽക്കൽ  വാങ്ങലിനു  പറക്കോട്  ചന്തയെ ആശ്രയിച്ചിരുന്നു
പെരിങ്ങനാട് മർത്തശ്മുനി ഓർത്തഡോക്സ് വലിയ പള്ളി മർത്തശ്മുനിയമ്മയുടെ നാമത്തിൽ ഇന്ത്യയിൽ ആദ്യമായി സ്ഥാപിതമായ ദേവാലയമാണ്.2023ൽ   മർത്തശ്മുനി  തീർത്ഥാടന കേന്ദ്രമായി H.H.ബസോലിയോസ് മാർത്തോമാ  മാത്യൂസ് lll ബാവ തിരുമേനിപ്രഖ്യാപിച്ചു ആരാധനയാലയങ്ങൾ സെൻറ് ജോർജ്  മലങ്കര സുറിയാനി കത്തോലിക്ക പള്ളി(റീത്തു പള്ളി) കുട്ടിങ്ങൽ ദേവി ക്ഷേത്രം,വഞ്ചിമുക്ക് സെൻറ് ഗ്രീഗോറിയോസ് ഓർത്തഡോസ്  പള്ളി മർത്തശ്മുനി ഓർത്തഡോക്സ് വലിയ പള്ളി,(പൂവൻകുന്ന് പള്ളി ) ശ്രീനാരായണ ഗുരുദേവ ക്ഷേത്രം , പുത്തൻചന്ത സെന്റ് ആന്റീനീസ് ചർച്ച് , പാദുവപുരം ദി പെൻഡുകോസ്തു മിഷൻ , മുളമുക്ക് ദി സാൽവേഷൻ ആർമി ചർച്ച് , മുളമുക്ക് സ്ഥിതിവിവരക്കണക്കുകൾ
2011 ലെ കാനേഷുമാരി പ്രകാരം പെരിങ്ങനാടിലെ ജനസംഖ്യ 20638 ആണ്‌.
ഇതിൽ 9642 പുരുഷന്മാരും 10996 സ്ത്രീകളുമുണ്ട്.
ഇതുകൂടി കാണുക അടൂർ പത്തനംതിട്ട അടൂർ ഗോപാലകൃഷ്ണൻ അടൂർ ഭാസി ഇ.
വി. കൃഷ്ണപിള്ള മുൻഷി പരമുപിള്ള പുറത്തേക്കുള്ള കണ്ണികൾ നിലവിൽ വിവരങ്ങൾ അപ്ഡേറ്റ് ചെയ്തത് Libin peringanadu : https://libinalexmullasseril.blogspot.com/2023/03/blog-post_49.htmlhttps://libinalexmullasseril.blogspot.com/2023/03/blog-post_49.html website of Pathanamthitta district Information pages of Pathanamthitta district
പെരിങ്ങത്തൂർ ഇംഗ്ലീഷ് വിലാസം https://ml.wikipedia.org/wiki/Peringathur
കണ്ണൂർ ജില്ലയിലെ തലശേരി താലൂക്കിൽ സ്ഥിതി ചെയ്യുന്ന ഒരു ചെറു പട്ടണമാണ് പെരിങ്ങത്തൂർ .
പാനൂർ നഗരസഭയുടെ ഭാഗമാണ് ഈ പട്ടണം.
വടക്കൻപാട്ടുകളിൽ പെരിങ്ങണ്ടനാടൻ പുഴ എന്ന് പറയപ്പെടുന്ന മയ്യഴിപ്പുഴയുടെ തീരത്തെ പ്രധാന ദേശമാണ് പെരിങ്ങത്തൂർ.
ബ്രട്ടീഷുകാരുടെ റവന്യൂരേഖകളിൽ പെരിങ്ങരൂത്തൂർ എന്നും കാണുന്നു ക്രമേണ ഉച്ചാരണ സൗകര്യാർത്ഥം പെരിങ്ങത്തൂർ ആയി മാറിയതാണെന്ന് അനുമാനിക്കാം.
ബ്യട്ടീഷുകാരും ഫ്രഞ്ചുകാരും തമ്മിലുള്ള അധികാര വടംവലിയിൽ പെരിങ്ങത്തൂരും ഒരു ഘടകമായിരുന്നു.
ഫ്രഞ്ചു ശക്തികളുടെ സാന്നിധ്യം ഇവിടെ സജീവമായിരുന്നു.
അലിയ്യുൽ കൂഫി എന്ന കൂഫയിൽ നിന്നെത്തിയ സൂഫി സഞ്ചാരിയുടെ വരവ് ഉദ്ദേശം AD 824ൽ ആയിരുന്നു.
കനകമല കേന്ദ്രീകരിച്ചാണ് അദ്ദേഹം പ്രവർത്തിച്ചത്.
ഇത് സംബന്ധിച്ച് ചരിത്ര ഗവേഷകനായ  ഡോ: പുത്തൂർ മുസ്തഫ ഗവേഷണം നടത്തുന്നുണ്ട്.
2001-ലെ കണക്കെടുപ്പുപ്രകാരം 42,079 ആണ് പെരിങ്ങത്തൂരിലെ ജനസംഖ്യ .
ഇതിൽ 45% പുരുഷന്മാരും, 55% സ്തീകളുമാണ്.
80% സാക്ഷരതയാണുള്ളത്.
വിസ്തീർണം 20.46 ചതുരശ്ര കിലോമീറ്റും സാന്ദ്രത ഒരു ചതുരശ്ര കിലോമീറ്ററിൽ 1,842.6 വ്യക്തികളുമാണ്.
കോഴിക്കോട് ജില്ലയുമായി കണ്ണൂർ ജില്ലയുടെ അതിര് വേർതിരിക്കുന്നത് പെരിങ്ങത്തൂർപുഴ (മയ്യഴിപ്പുഴ ) ആണ്.
പെരിങ്ങത്തൂർ പട്ടണത്തിന്റെ ഹൃദയഭാഗത്ത് സ്ഥിതി ചെയ്യുന്ന കനകമല പ്രാദേശിക ടൂറിസംമേഖലയാണ്.
ഇവിടത്തെ കനകതീർത്ഥം പുണ്യജലമായി  പ്രദേശവാസികളിൽ ചിലർ വിശ്വസിക്കുന്നു.
അറിയപ്പെട്ട എഴുത്തുകാരൻ "നിത്യ ചൈതന്യ യതിയുടെ
" ആശ്രമവും കനകമലയിലാണ് സ്ഥിതി ചെയ്യുന്നത്.
ഇത് തലശ്ശേരി താലുക്കിൽ ഉൾപ്പെടുന്നതായ ഗ്രേറ്റർ മാഹിയുടെ ഭാഗം ആണ് ( .
പമ്പാവാലി
പമ്പാവാലി (കണമല) കോട്ടയം ജില്ലയുടെ തെക്കുകിഴക്കൻ മേഖലയിൽ എരുമേലി പഞ്ചായത്തിൽ ഉൾപ്പെടുന്ന പ്രദേശമാണ്.
കോട്ടയം പത്തനംതിട്ട ജില്ലകളുടെ അതിരിലായി വരുന്ന ഈ പ്രദേശത്തിലൂടെ പുണ്യ നദിയായ പമ്പ ഒഴുകുന്നു.
പ്രസിദ്ധ ശബരിമല ക്ഷേത്രം ഇവിടെ നിന്നും ഏകദേശം 33 കി.
മീ അകലെയായി സ്ഥിതിചെയ്യുന്നു.
ഇവിടെയുളള കണമല കോസ്‌വേ പത്തനംതിട്ട, കോട്ടയം ജില്ലകളെ തമ്മിൽ ബന്ധിപ്പിക്കുന്നു.
മണ്ഡല- മകരവിളക്ക് സമയത്തെ ഗതാഗത കുരുക്ക് ഒഴിവാക്കാനും ഇടുങ്ങിയ കോസ്‌വേയിലൂടെയുളള യാത്ര ഒഴിവാക്കാനുമായി 2014 ഡിസംബർ 23ന് ഈ കോസ്‌വേയ്ക്കു പകരം പുതിയ പാലം നിർമ്മിച്ചു.
മണ്ഡല-മകരവിളക്ക് കാലങ്ങളിൽ ഇതുവഴി സഞ്ചരിക്കുന്ന അയ്യപ്പഭക്തർക്ക് ഈ പാലം സഹായകരമാണ്.
അവലംമ്പം
പമ്പിങ്ങ് അയേൺ
1977ൽ റിലീസ് ചെയ്ത ഡോകുഡ്രാമ ആണ് പമ്പിങ്ങ് അയേൺ .
ലോക പ്രശസ്ത ബോഡിബിൽഡർമാർ ആയ അർണോൾഡ് ഷ്വാസ്സെനെഗ്ഗർ , ലോ‌ ഫെര്രിഗോ, ഫ്രാങ്കോ കലോമ്പു എന്നിവർ 1975 മിസ്റ്റർ.
ഒളിമ്പിയ മിസ്റ്റർ യൂണിവേഴ്സ്  മൽസരത്തിന് പരിശീലിക്കുന്നത് ആണ് ചിത്രത്തിന്റെ പശ്ചാത്തലം.
അവലംബം പുറത്തേക്കുള്ള കണ്ണികൾ Hause, Irene L.  (1977, May).
Pumping Iron (film review).
Muscle Digest .
1 (7), pp. 40–42.
Archived 2007-10-17 at the Wayback Machine .
Retrieved October 13, 2007.
Pumping Iron ഇന്റർനെറ്റ് മൂവി ഡാറ്റാബേസിൽ Pumping Iron Gallery, 500 photos
പമ്മി ഭായ് ഇംഗ്ലീഷ് വിലാസം https://ml.wikipedia.org/wiki/Pammi_Bai
പമ്മി ഭായ് എന്ന് പൊതുവേ അറിയപ്പെടുന്ന പരംജിത് സിംഗ് സിധു (Parmjit Singh Sidhu) ( പഞ്ചാബി : ਪਰਮਜੀਤ ਸਿੰਘ ਸਿੱਧੂ ; ഒരു ഇന്ത്യൻ ഗായകനും, ഗാനരചയിതാവും ഭാംഗ്ര നർത്തകനും ആണ്.
ഇദ്ദേഹം ഭാംഗ്ര നൃത്തരംഗത്തെ ഏറ്റവും പ്രമുഖനായി കരുതിപ്പോരുന്നു.
പമ്പൈ പമ്പൈ (ഇരട്ട: ഒരു ഡ്രമ്മിന് താഴ്ന്ന സ്വരമുണ്ട്)
ഇന്ത്യയിലെ തമിഴ്‌നാട്ടിലെ ക്ഷേത്രോത്സവങ്ങളിലും നാടോടി സംഗീതത്തിലും ഉപയോഗിക്കുന്ന ഒരു ജോടി കുഴലൻ താളവാദ്യമാണ് പമ്പൈ അല്ലെങ്കിൽ പമ്പ ( തമിഴ് : പമ്പൈ).
തെക്കൻ ആന്ധ്രയിൽ ഈ വാദ്യം വായിക്കുന്ന ഒരു ചെറിയ സമൂഹമുണ്ട്.
അവരെ  പാമ്പലകൾ എന്ന് പറയപ്പെടുന്നു..
രണ്ട് ഡ്രമ്മുകളുടെ ഈ യൂണിറ്റ് വാദ്യക്കാരന്റെ  അരക്കെട്ടിന് സമീപം പിടിപ്പിക്കുകയോ തറയിൽ വയ്ക്കുകയോചെയ്യുന്നു.